stanford-oval/wikipedia huggingface dataset:
Haagin sopimus (täsmennyssivu)

Haagin sopimus saattaa merkitä seuraavia Haagissa, Alankomaissa solmittuja sopimuksia:
Haagin sopimus (1625)—Englanti ja Alankomaat sopivat Tanskan kuningas Kristian IV:n tukemisesta taloudellisesti
Haagin sopimus (1641)—Alankomaiden tasavalta ja Portugalin kuningaskunta tekivät rauhan ja allekirjoittivat hyökkäys- ja puolustusliittosopimuksen
Haagin sopimus (1659)—Alankomaiden tasavalta, Englanti ja Ranska sopivat yhteisestä kannasta koskien Tanskan ja Ruotsin välistä konfliktia Pohjan sodassa
Haagin sopimus (1661)—Alankomaat tunnustavat Portugalin suvereeniuden Recifeen Brasiliassa
Haagin sopimus (1697)—tunnettu paremmin nimellä Rijswijkin rauha
Haagin sopimus (1698)—yritti ratkaista kuka perisi Espanjan valtaistuimen (tunnetaan myös nimellä ensimmäinen jakosopimus)
Haagin sopimus (1701)—Englanti, Itävalta, Alankomaat ja Pyhä saksalais-roomalainen keisarikunta solmivat liittouman pitääkseen Ranskan kurissa
Haagin sopimus (1709)—tunnetaan myös nimellä ensimmäinen estesopimus
Haagin sopimus (1710)—Pyhä Rooman keisari, Englanti ja Alankomaat sopivat Ruotsin Saksassa sijaitsevien provinssien puolueettomuudesta suuressa Pohjan sodassa
Haagin sopimus (1720)—päätti nelinkertaisen liittouman sodan
Haagin sopimus (1795)—Batavian tasavalta luovutti alueitaan Ranskalle
Haagin sopimus (1895)—loi brittiläisen Uuden-Guinean rajat
Haagin sopimus (1949)—Indonesia itsenäistyi Alankomaista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Haager Vertrag”, voi hakea sivunnimihaulla, laajalla sivunnimihaulla tai tekstihaulla.
HMAS Arunta (FFH 151)

| HMAS Arunta |
| --- | --- |
 HMS Arunta Hongkongissa.

Aluksen vaiheet
Rakentaja:  Tenix Defence Systems
Kölinlasku:  22. heinäkuuta 1995
Laskettu vesille:  28. kesäkuuta 1996
Palveluskäyttöön:  12. joulukuuta 1998
Tekniset tiedot
Uppouma:  3 600 t (max)
Pituus:  118 m
Leveys:  14,8 m
Syväys:  4,35 m
Koneteho:  1 × General Electric LM2500, 30 000 hv 2 × MTU 12V1163 TB83 -dieselmoottoria, 8 840 hv
Nopeus:  28 solmua
Miehistöä:  173
Aseistus
Aseistus:  1 × 5″/54 Mk 45 Mod 2 -tykki 2 × Boeing Harpoon neliohjuksista laukaisualustaa 1 × Mk41 Mod 5 VLS -laukaisualusta Sea Sparrow- ja ESSR-ohjuksille 2 × kolmiputkista 324 mm Mk 32 Mod 5 -torpedoputkea 1 × S-70B-2 Seahawk -helikopteri
HMAS Arunta (viirinumero FFH 151) on Australian laivaston Anzac-luokan fregatti.
Valmistus

Alus tilattiin Tenix Defence Systemsiltä, missä köli laskettiin 22. heinäkuuta 1995. Alus laskettiin vesille 28. kesäkuuta 1996 ja otettiin palvelukseen 12. joulukuuta 1998.
Aiheesta muualla

Kuvia tai muita tiedostoja aiheesta HMAS Arunta (FFH 151) Wikimedia Commonsissa
Anzac-luokan fregatit
| --- | --- |
Australian laivasto:  HMAS Anzac - HMAS Arunta - HMAS Warramunga - HMAS Stuart - HMAS Parramatta - HMAS Ballarat - HMAS Toowoomba - HMAS Perth
Uuden-Seelannin laivasto:  HMNZS Te Kaha - HMNZS Te Mana
HMS Kempenfelt (I18)

| HMS Kempenfelt |
| --- | --- |
 HMS Kempenfelt

Aluksen vaiheet
Rakentaja:  J. Samuel White and Company, Cowes
Kölinlasku:  18. lokakuuta 1930
Laskettu vesille:  29. lokakuuta 1931
Palveluskäyttöön:  30. toukokuuta 1932
Poistui palveluskäytöstä:  Kanadan laivastolle 19. lokakuuta 1939
Tekniset tiedot
Uppouma:  1 397 t (standardi) 1 974 t (maksimi)
Pituus:  100 m
Leveys:  10,1 m
Syväys:  3,8 m
Koneteho:  36 000 hv
Nopeus:  35,5 solmua
Miehistöä:  181
Aseistus
Aseistus:  4 x QF 4,7" Mk IX -tykkiä yksiputkisina CP Mk XIV -asennuksina 1 x QF  12 naulan 20 cwt Mk I -tykki yksiputkisena HA -asennuksena 2 x QF 2 naulan Mk II yksiputkisina Mk II -asennuksina 8 x 21" torpedoputkea 18 x syvyyspommia
HMS Kempenfelt (viirinumero D18/I18) oli Britannian kuninkaallisen laivaston C-luokan laivueenjohtaja maailmansotien välillä. Alus myytiin Kanadalle, joka otti sen palvelukseen 19. lokakuuta 1939 River-luokan aluksena HMCS Assiniboine.
Valmistus

Alus tilattiin vuoden 1929 laivasto-ohjelmassa J. Samuel White and Companyltä Cowesista Isle of Wightilta, missä köli laskettiin lokakuussa 1930. Alus laskettiin vesille 29. lokakuuta 1931 ja valmistui 30. toukokuuta 1932.
Palvelus

Palvelukseen otettaessa alus liitettiin Kotilaivaston 2. hävittäjälaivueeseen. Pääosan vuodesta 1929 alus oli Rosythissa, mistä se siirrettiin tammikuussa 1933 Välimeren laivastoon.
Alus palasi 28. maaliskuuta 1933 kotimaahan, josta se aloitti Itämeren purjehduksen. Palattuaan Itämereltä alus sijoitettiin Devonportiin telakalle, mistä se palasi palvelukseen tammikuussa 1934. Alus johti laivueensa Kotilaivaston mukana Länsi-Intian saaristoon, josta palattiin maaliskuussa Englantiin. Alus vietti vuoden lopun Skandinavian satamissa kiertäen ja Skotlannin tukikohdissa.
Lukuun ottamatta lyhyttä koulutuspurjehdusta Välimerellä alus oli elokuuhun 1935 kotimaassa. Se lähti 31. elokuuta Etiopian kriisin vuoksi Punaiselle merelle, minkä jälkeen alus palveli Itä-Intian laivastoasemalla kesäkuuhun 1936. Alus oli vuoden 1936 lopun Välimerellä sekä Espanjan rannikolla muun muassa evakuoiden Britannian kansalaisia alueelta.
Joulukuussa 1936 alus siirrettiin Devonportin telakalle, josta alus palasi 10. huhtikuuta 1937 palvelukseen. Talvikaudella alus vieraili Espanjan satamassa. Alus oli touko-kesäkuun 1938 telakalla Chathamissa, minkä jälkeen alus vieraili heinäkuussa Itämeren alueen satamissa viettäen loppuvuoden kotimaassa. Toisen maailmansodan alkaessa alus palautettiin aktiivipalvelukseen, jolloin alus määrättiin Portlandiin 18. hävittäjälaivueeseen suojaamaan saattueita sekä partioimaan kanaalin alueella.
Kempenfelt, HMS Ardent ja HMS Echo suojasivat 9. syyskuuta lentotukialus HMS Courageousia sukellusveneentorjuntapartiossa (operaatio AS2). Alus palasi 14. syyskuuta Plymouthiin, jossa se valmisteltiin siirrettäväksi Kanadaan.
Alus törmäsi 28. syyskuuta Newhavenin edustalla kauppalaiva SS Hesterin kanssa. Laivueenjohtaja piti siirtää vaurioiden korjaamiseksi Devonportiin telakalle. Alus oli kuitenkin päätetty siirtää Kanadalle ja sen virallinen luovutus tapahtui 19. lokakuuta 1939 nimellä HMCS Assiniboine. Alus palasi telakalta 7. marraskuuta.
Päälliköt

Aluksen päälliköinä olivat:
Clifford Caslon – 20.syyskuuta 1939
Charles Eric Glasfurd 20. syyskuuta – 19. lokakuuta 1939
HMS Starwort (K20)

| HMS Starwort |
| --- | --- |

Aluksen vaiheet
Rakentaja:  A. & J. Inglis, Glasgow
Kölinlasku:  11. kesäkuuta 1940
Laskettu vesille:  12. helmikuuta 1941
Palveluskäyttöön:  26. huhtikuuta 1941
Poistui palveluskäytöstä:  myyty 1948
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 x BL 4"/L45 (102 mm) Mk IX -tykki 1 x DP 3"/L50 DP -tykki 2 x kaksiputkista 20 mm ilmatorjuntatykkiä 2 x Mk II syvyyspomminheitintä, joihin yhteensä 40 syvyyspommia
HMS Starwort (viirinumero K20) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus

Alus tilattiin 21. syyskuuta 1939 Glasgow'sta A. & J. Inglisiltä, missä köli laskettiin 11. kesäkuuta 1940. Alus laskettiin vesille 12. helmikuuta 1941 ja valmistui 26. huhtikuuta.
Palvelus

Alus myytiin 1948. Uusi omistaja nimesi sen Southern Broomiksi.
God the Lux

| God the Lux Vesania |
| --- | --- | --- |

Studioalbumin tiedot
 Äänitetty : syyskuu 2004 – tammikuu 2005
 Julkaistu: 25. huhtikuuta 2005
 Tuottaja(t): Vesania
 Kesto: 66.03
 Levy-yhtiö:  Empire Records   Napalm Records
Muut kannet
 Yhdysvaltain painos
Vesanian muut julkaisut
| Firefrost Arcanum 2003 | God the Lux 2005 | Distractive Killusions 2007 |
God the Lux on puolalaisen black metal -yhtye Vesanian toinen studioalbumi, joka on julkaistu vuonna 2005. Rummut, kitarat ja laulu nauhoitettiin Hendrix Studiolla Lublinissa, ja sen toteutti Arkadiusz "Malta" Malczewski. Bassokitara nauhoitettiin Kokszoman Studiolla Varsovassa, ja nauhoituksen toteutti Mareck. Kosketinsoittimen nauhoitukset hoiti Siegmar itse kotistudiollaan.
Mauser on soittanut kitarasoolon kappaleeseen Path VIII The Mystory.
Kappaleet

Kaikki kappaleet on säveltänyt ja sanoittanut Orion, ellei toisin mainittu.
Path I Rest in Pain – 5.31
Path II Posthuman Kind – 3.37
Path III Lumen Clamosum – 1.54 (säv. Orion, Siegmar)
Path IV God the Lux – 4.01
Path V Synchroscheme – 5.22
Path VI Phosphorror – 3.46
Path VII Lumen Funestum – 1.31 (säv. Orion, Siegmar)
Path VIII The Mystory – 4.54 (säv. Orion, Annahvahr, Siegmar, Mauser)
Path IX Fireclipse – 5.36
Path X Lumen Coruscum – 0.31 (säv. Orion, Siegmar)
Path XI Mask III
Path XII Legions Are Me – 3.25
Path XIII Inlustra Nigror – 25.59
Kokoonpano

Orion – kitarat, laulu
Heinrich – bassokitara
Daray – rummut ja perkussiot
Siegmar – kosketinsoitin
Arvostelut

Allmusic:
Imperiumi: 9-/10
Aiheesta muualla

God the Lux Discogsissa. (englanniksi)
Albumi God the Lux Encyclopaedia Metallum -sivustolla (englanniksi)
Vesania
| Orion • Valeo • Heinrich • Daray • SiegmarAnnahvah • Hatrah • Seth  |
| --- | --- |
Studioalbumit:  Firefrost Arcanum • God the Lux • Distractive Killusions • Deus Ex machina
Split-albumit:  Wrath ov the Gods / Moonastray
Singlet:  Rage of Reason
Demot ja promot:  Reh • CD Promo 1999
Katso myös:  Behemoth • Vader • Rootwater • UnSun • Black River
HMS Manchester (15)

| HMS Manchester |
| --- | --- |


Aluksen vaiheet
Rakentaja:  Hawthorn Leslie and Company, Hebburn
Kölinlasku:  28. maaliskuuta 1936
Laskettu vesille:  12. huhtikuuta 1937
Palveluskäyttöön:  4. elokuuta 1938
Poistui palveluskäytöstä:  uponnut 13. elokuuta 1942
Tekniset tiedot
Uppouma:  9 400 t (standardi) 11 650 t (kuormattu)
Pituus:  180,28 m
Leveys:  19 m
Syväys:  6,27 m
Koneteho:  82 000 shp
Nopeus:  32,3 solmua
Miehistöä:  850
Aseistus
Aseistus:  4 × kolmiputkista 6" (152 mm) Mk XXIII -tykkiä 4 × kaksiputkista QF 4" (102 mm) Mk XVI -ilmatorjuntatykkiä 4 × 3 naulan kunnialaukaustykkiä 2 × neliputkista QF 2 naulan  ilmatorjuntatykkiä 2 × nelipiippuista Vickers .50" Mk III -ilmatorjuntakonekivääriä 6 × 21" (533 mm) torpedoputkea
HMS Manchester (viirinumero 15) oli Britannian kuninkaallisen laivaston Gloucester-luokan kevyt risteilijä.
Valmistus

Alus tilattiin Hawthorn Leslie and Companyltä, missä köli laskettiin 28. maaliskuuta 1936. Alus laskettiin vesille 12. huhtikuuta 1937 ja valmistui 4. elokuuta 1938.
Palvelus

toisen maailmansodan alkaessa alus oli 4. risteilijäviirikössä Itä-Intian laivastoasemalla, mistä se kutsuttiin kotiin. Alus saapui 25. marraskuuta 1939 Englantiin, missä se liitettiin Kotilaivastoon Scapa Flowhun pohjoisten merialueiden valvontaan. Alus valtasi 21. helmikuuta 1940 saksalaisen kauppalaiva Wahehen.
Alus suojasi joukkoja Narvikiin kuljettavaa saattuetta NP1 HMS Birminghamin kanssa. Norjan taisteluiden päätyttyä alus siirrettiin Humberiin saksalaisten maihinnousun varalta, mistä se lähti 15. syyskuuta Välimerelle osana operaatio Collaria. Alus osallistui 27. marraskuuta Spartiventon taisteluun. Joulukuussa se palasi Englantiin huoltoon.
Palattuaan palvelukseen Manchester valvoi Tanskansalmea ja siten se osallistui Saksan laivaston taistelulaivan Bismarckin etsintään. Alus palasi heinäkuussa Välimerelle Maltan saattueiden suojaksi. Siihen osui 23. heinäkuuta operaatio Substancessa lentokoneesta laukaistu torpedo, joka aiheutti suuret vauriot. Tilapäiskorjaukset tehtiin Gibraltarilla, minkä jälkeen alus siirrettiin Philadelphiaan Yhdysvaltoihin varsinaisia korjauksia varten.
Alus palasi palvelukseen 27. helmikuuta 1942, minkä jälkeen se palasi Portsmouthiin viimeisteltäväksi. Alus palasi huhtikuun lopulla palvelukseen Scapa Flowssa oleviin Kotilaivaston yksiköihin ja otti niiden mukana osaa Jäämeren saattueiden suojaamiseen sekä Huippuvuorten operaatioihin.
Elokuussa alus palasi Välimerelle operaatio Pedestaliin, jossa siihen osui 13. elokuuta vastaisena yönä joko Italian laivaston moottoritorpedovene MS16:n tai MS22:n laukaisema torpedo Tunisian rannikolla. Alus menetti liikuntakykynsä ja se upotettiin varhain 13. elokuuta 1942.
Hangonsaari

Hangonsaari voi tarkoittaa:
Hangonsaari-nimistä rautatieliikennepaikkaa Uudessakaupungissa
Hanko-nimistä saarta Uudessakaupungissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hangonsaari”, voi hakea sivunnimihaulla, laajalla sivunnimihaulla tai tekstihaulla.
HMS Starkodder (51)

| HMS Starkodder |
| --- | --- |

Aluksen vaiheet
Rakentaja:  Akers Mekaniske Verksted
Laskettu vesille:  1925
Palveluskäyttöön:  1935
Poistui palveluskäytöstä:  1. joulukuuta 1959
Tekniset tiedot
Uppouma:  345 t
Pituus:  35,4 m (kokonaispituus)
Leveys:  7,0 m
Syväys:  4,3 m
Koneteho:  1 x 3-sylinterinen höyrykone, 750 ihp
Nopeus:  12 solmua
Miehistöä:  12
Aseistus
Aseistus:  1 x 37 mm kan M/98B 1 x 8 mm ksp M/36
HMS Starkodder (runkonumerot 1 ja 51) oli Ruotsin laivaston Styrbjörn-luokan miinanraivaaja.
Valmistus

Akers Mekaniske Verksted A/S:n valmisti valaanpyyntialus Grahamin, joka laskettiin vesille 1925. Ruotsin merivoimat osti 1935 aluksen Norjasta ja asetti sen palvelukseen nimellä HMS Starkodder. Alus aseistettiin vanhalla 37 millimetrin kanuunalla.
Palvelus

Vuonna 1941 aluksen kanuuna korvattiin 20 millimetrin M/40 -ilmatorjuntatykillä ja M/43 -raivaimella ja se liitettiin Göteborgiin muodostettuun raivaajaosastoon. Vuonna 1948 alus siirrettiin emäalukseksi. Alus poistettiin palveluksesta 1. joulukuuta 1959 ja myytiin 1961 Göteborgiin Skrot & Avfallsprodukter AB:lle romutettavaksi.
HMS Starfish (1895)

| HMS Starfish |
| --- | --- |

Aluksen vaiheet
Rakentaja:  Naval Construction and Armament Company, Brightside
Kölinlasku:  22. maaliskuuta 1894
Laskettu vesille:  26. tammikuuta 1895
Palveluskäyttöön:  tammikuu 1896
Loppuvaihe:  romutettu 1911
Tekniset tiedot
Uppouma:  300 t (standardi) 340 t (max)
Pituus:  59,28 m (kokonaispituus)
Leveys:  5,79 m
Syväys:  2,31 m
Koneteho:  4 000 ihp
Nopeus:  27 solmua (suunniteltu)
Miehistöä:  53
Aseistus
Aseistus:  1 x QF 12 naulan 12 cwt laivatykki 5 x QF 6 naulan Hotchkiss 2 x 18" torpedoputkea
HMS Starfish oli Britannian kuninkaallisen laivaston vuonna 1896 palvelukseenotettu Sturgeon-luokan torpedovenehävittäjä.
Valmistus

Alus tilattiin 8. joulukuuta 1893 Naval Construction and Armament Companyltä Brightsidestä osana vuosien 1893-1894 laivasto-ohjelmaa, jolloin sen valmistusajaksi määrättiin 14 kuukautta. Köli laskettiin 22. maaliskuuta 1894 telakkanumerolla 234. Alus laskettiin vesille 26. tammikuuta 1895 ja valmistui tammikuussa 1896, jolloin sen tarjoukseen perustunut hinta oli 38 288 puntaa.
Palvelus

Alukselle asennettiin 1902 koeakäyttöä varten puomitorpedo tutkittaessa aseen käyttöä sukellusveneiden torjuntaan. Alus myytiin 15. toukokuuta 1911 romutettavaksi Wardille Prestoniin.
Hangover

Wikisanakirjassa on tähän liittyvä sananselitys: .
Hangover voi viitata:
Kauhea kankkunen (engl. The Hangover), vuoden 2009 elokuva
Kauhea kankkunen 2 (engl. The Hangover Part II), vuonna 2011 ilmestynyt jatko-osa vuoden 2009 elokuvalle
The Hangover (Funkoarsin albumi), 2008
The Hangover (Gilby Clarken albumi), 1997
The Hangovers, a cappella -yhtye perustettiin vuonna 1968
The Hangovers (yhtye), brittiläinen musiikkiyhtye perustettiin vuonna 1998
"Hangover" (kappale), kappale Taio Cruzilta, mukana myös Flo Rida, albumilta TY.O
"Hungover", kappale Cascadan albumilta Original Me
"Hungover" kappale Keshan albumilta Animal
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hangover”, voi hakea sivunnimihaulla, laajalla sivunnimihaulla tai tekstihaulla.
Hangover (kappale)

| ”Hangover” Taio Cruz ft>  Flo Rida |
| --- | --- | --- |

Singlen tiedot
 Albumilta: TY.O
 Julkaistu: 4. lokakuuta 2011 (USA) 4. maaliskuuta 2012 (UK)
 Tuottaja(t): Dr. Luke Cirkut
 Tyylilaji: Synthpop, dancepop, elektroninen rock
 Kesto: 04.03
 Levy-yhtiö: Island
Taio Cruzin muut singlet
| ”Little Bad Girl” 2011 | ”Hangover” 2011 | ”Troublemaker” 2011 |
Flo Ridan muut julkaisut
| ”Good Feeling” 2011 | ”Hangover” 2011 | ”Wild Ones” 2011 |
Hangover on brittiläisen laulaja-lauluntekijä Taio Cruzin kappale hänen kolmannelta, TY.O-studioalbumilta. Se julkaistiin albumin ensimmäisenä kansainvälisenä singlenä Yhdysvalloissa 4. lokakuuta 2011 ja Britanniassa 4. maaliskuuta 2012.Kappale sisältää myös räppäri Flo Ridan esittämiä vokaaleja. Kappaleen sanoitti Taio Cruz ja sen tuottivat Dr. Luke ja Cirkut. Kappaleen toinen versio, nimeltään "Takeover" vuosi nettiin NewJams.net-sivuston kautta.
Käännös suomeksi
Gustaf Hartala

Gustaf Hartala vuoteen 1935 Hedberg (3. huhtikuuta 1913 Viipuri – 11. tammikuuta 1950 Helsinki) oli suomalainen pesäpalloilija ja sotilas, joka haavoittui vakavasti talvisodassa.
Gösta Hartala valmistui ylioppilaaksi Viipurin suomalaisesta lyseosta keväällä 1934. Sen jälkeen hän käytyään asevelvollisuuden siirtyi Kadettikouluun, josta hän valmistui 1938. Sen jälkeen hän palveli nuorempana upseerina Suomen valkoisessa kaartissa. Talvisodassa hän oli komppanianpäällikkönä Karjalankannaksella, jossa hän haavoittui vakavasti menettäen molemmat jalkansa. Jatkosodassa hän palveli Päämajassa. Ansioistaan sodissa Hartalalle myönnettiin Vapaudenristin 4. ja 3. luokka
Sotien jälkeen hän siirtyi armeijasta kapteenin arvoisena siviiliin ja opiskeli Kauppakorkeakoulussa valmistuen ekonomiksi vuonna 1948. Sen jälkeen hän siirtyi Sotevan palvelukseen, missä hän toimi toimistopäällikkönä apulaisena kuolemaansa asti.
Gösta tai Juta Hartala pelasi HPL:n edustusjoukkueessa vuosina 1938–1939 edustettuaan sitä ennen Viipurin Pallonlyöjiä 1928–1937. Hartala voitti kaksi Suomen mestaruutta 1928 (VPL) ja 1938 (HPL). Hartala on kaikkien aikojen nuorin pesäpallon miesten Suomen mestaruuden voittanut pelaaja. Hän oli vasta 15-vuotias, kun
voitti Viipurin Pallonlyöjien paidassa Suomen mestaruuden. Hartala pelasi takakentällä. Hartala pelasi kolme Itä-Länsi-ottelua VPL:n riveissä ja muun Suomen joukkueessa 1932 Lahden Mailaveikkoja vastaan.
Saavutukset > Pelaajana

2 SM-kultaa: 1928, 1938
2 SM-pronssia: 1929, 1933
3 Itä-Länsi-ottelua: 1932-1934
Hangonsilta

| Hangonsilta |
| --- | --- |
Kaupunki:  Hyvinkää
Postinumero(t):  05800
Hangonsilta on Hyvinkään ydinkeskustassa sijaitseva kaupunginosa, joka kuuluu Viertolaan. Sen rakennustyöt alkoivat 2010-luvun lopussa Hanko–Hyvinkää-radan ratapiha-alueella. Alueen asukasluvun odotetaan nousevan noin 2 000 henkilöön. Kaupunginosa sijaitsee Hyvinkään rautatieaseman välittömässä läheisyydessä ja vastapäätä Suomen rautatiemuseota ja entistä Hyvinkään Hangon radan rautatieasemaa. Hangonsilta on entistä suomaata, joka on täytetty. Maa-aines on aiemmin ollut pilaantunutta teollisuudesta ja ratapiha-alueesta johtuen, mutta se on sittemmin saatu puhdistettua.
Kaupunginosan itäosassa sijaitsee vuonna 1928 valmistunut Rentto Oy:n Hyvinkään kenkätehtaan rakennus. Tehdas oli toiminnassa vuoteen 1990 asti. Rakennuksessa toimii nykyään Hyvinkään kaupungin tekninen virasto.
Hangonsiltaan valmistui vuonna 2020 Kipinä-talo, jossa uusi Hyvinkään lukio aloitti toimintansa. Rakennuksessa toimii myös Hyvinkään opisto. Lisäksi kaupunginosaan on suunnitteilla Red Carpet Arena -niminen monitoimiareena..
Hangonsillan yhdistää Hyvinkään keskustaan vuonna 2021 valmistunut, Hanko-Hyvinkää-radan ylittävä 300 metriä pitkä Vanhankirkonsilta. Tämän kävelysillan lisäksi keskustaan pääsee jo vuonna 1955 valmistuneen Siltakadun sillan kautta.
Kaupunginosassa on kaksi puistoa: Veturitallinpuisto ja Yhdysvaltoihin lähteineiden suomalaissiirtolaisten Ellis Islandilla sijainneen vastaanottokeskuksen mukaan nimetty Ellis Islandin puisto. Hangonsillassa sijaitsee myös siirtolaisuuden mukaan nimetty Ameriikanraitti.
Hans Leussink

Hans Leussink (2. helmikuuta 1912 Schüttorf – 16. helmikuuta 2008 Karlsruhe) oli saksalainen opettaja ja poliitikko. Hän toimi vuosina 1969–1972 maansa opetus- ja tutkimusministerinä Willy Brandtin hallituksessa.
Hans Ludvig Martensen

Hans Ludvig Martensen (7. elokuuta 1927 Kööpenhamina – 13. maaliskuuta 2012) oli jesuiittoihin kuulunut roomalaiskatolinen piispa. Hänet vihittiin papiksi 15. elokuuta 1956 ja nimitettiin Kööpenhaminan hiippakunnan johtoon 22. maaliskuuta 1965. Piispaksi vihkiminen seurasi 16. toukokuuta. Pääkonsekraattorina toimi Johannes Theodor Suhr, jota avustivat John Willem Nicolaysen Gran ja Paul Verschuren.
Martensen osallistui Vatikaanin toiseen kirkolliskokoukseen. Hän erosi tehtävistään Kööpenhaminan piispana 22. maaliskuuta 1995, ja häntä seurasi Czeslaw Kozon.
Haapalammi (Lempäälä)

| Haapalammi |
| --- | --- |
Valtiot:  Suomi
Maakunnat:  Pirkanmaa‎
Koordinaatit:  61°22′34″N, 23°55′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Myllyojan valuma-alue‎ (35.25)
Laskuoja:  oja Varkaanojaan 
Järvinumero:  35.250.1.012
Mittaustietoja
Pinnankorkeus:  128,9  m tai 129  m 
Rantaviiva:  0,876 km 
Pinta-ala:  3,401  ha 
 fiHaapalammi 
Haapalammi  on Pirkanmaalla Lempäälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Myllyojan valuma-alueeseen.
Maantietoa

Tämä erämaalampi on 400 metriä pitkä, 150 metriä leveä, ja sen pinta-ala on 3,4 hehtaaria. Lammen vedenpinnan korkeus on 128,9 metriä meren pinnan yläpuolella, ja sen rantaviivan pituus on 900 metriä. Se sijaitsee metsämaaston painanteessa ja on pohjoisrantoja lukuun ottamatta soistuneen metsän ympäröimää. Suo lammen läheisyydessä on ojitettu, ja suo-ojat laskevat lampeen. Myös laskuoja on suo-oja, ja se lähtee lammen länsipäästä. Oja virtaa kaksi kilometriä luoteeseen ennen kääntymistään lounaaseen. Siellä se laskee viimeisen kilometrin Varkaanojana Tervajärven Varkaanojanlahteen. Lampi on autio eikä sinne johda tietä. Metsäautotie, joka alkaa seututieltä 130 Lastustenkulmalta, tulee parin sadan metrin päähän.
Birgitan polku ohittaa lammen rannan kautta.
Hallinnon tutkimus (lehti)

Hallinnon tutkimus on Hallinnon Tutkimuksen Seuran julkaisema tieteellinen aikakausilehti, jonka artikkelit liittyvät julkiseen hallintoon sekä yritysten ja järjestöjen hallintoon kohdistuvaan tutkimukseen. Lehdessä käsitellään temaattisesti hallintoon, organisointiin tai johtamiseen liittyviä kysymyksiä . Vaikka lehden pääpaino onkin julkisen hallinnon ja johtamisen ominaiskysymyksissä, siinä voidaan julkaista myös artikkeleita, jotka koskevat yritysten johtamista ta kolmannen sektorin organisaatioiden teemoja .  Lehden päätoimittajana toimii vuonna 2024 Harri Jalonen Vaasan yliopistosta .
Tieteellinen taso ja lehden saama tuki

Hallinnon Tutkimus on arvioitu julkaisufoorumin tasolle 2 (JUFO 2) ja lehdessä julkaistavilta vertaisarvioiduilta artikkeleilta edellytetään, että ne tuottavat uutta tietoa tai uusia näkökulmia käsittelemäänsä aihepiiriin ja siten osaltaan edistävät aiheesta käytävää tieteellistä keskustelua. Lehdellä on käytössään Tieteellisten seurain valtuuskunnan (TSV) vertaisarviointitunnus.
ja se on saanut TSV:n kautta tieteellisen julkaisutoiminnan avustusta, jota opetus- ja kulttuuriministeriö on myöntänyt Veikkauksen tuotoista .
Hannu Penttilä

Hannu Penttilä -nimisiä henkilöitä ovat:
Hannu Penttilä (s. 1954), Vantaan apulaiskaupunginjohtaja
Hannu Penttilä (s. 1953), Stockmannin toimitusjohtaja 2001–2014.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hannu Penttilä”, voi hakea sivunnimihaulla, laajalla sivunnimihaulla tai tekstihaulla.